Kaapstad – 'n 44 jaar oue boer van Cloetesville, Stellenbosch, is Vrydagoggend tydens 'n gewapende rooftog by sy huis doodgeskiet. Luidens 'n polisieverklaring het die man sy vuurwapen gevat en gaan ondersoek instel toe hy oortreders hoor.Hy is deur twee gewapende mans gekonfronteer en skote is afgevuur. Hy het op die toneel weens 'n skietwond aan sy bors beswyk.Sy vrou en twee kinders is ongedeerd. Die verdagtes het gevlug en 'n bloedspoor gelos, wat daarop dui dat een van hulle moontlik swaar gewond is.'n Polisiesoektog duur voort.